Tre nye læger rykker efter nytår ind i sundhedshuset i Hurup. En læge åbner praksis i sundhedshuset fra 1. januar, mens lægerne i Bedsted rykker deres praksis til Sundhedshus Hurup fra 1. marts. - Vi er glade for både at kunne byde velkommen til to allerede etablerede læger og en ny læge i Sundhedshus Hurup. Jeg håber, at de og deres patienter får stor glæde af de muligheder disse nye rammer giver, siger regionsrådsformand Ulla Astman (Soc.dem.). De praktiserende læger har efter længere tids dialog med Region Nordjylland valgt at rykke ind i Hurup, og det vil ifølge regionsrådsformanden gavne området, at de kommer til. - Det er vores forhåbning, at de etablerede lægers flytning og rekrutteringen af en ny læge vil medvirke til at sikre lægedækningen i området mange år ud i fremtiden, siger Ulla Astman.

Referat:
I begyndelsen af det nye år rykker tre nye læger ind i sundhedshuset i Hurup.